Марко Ганчев
Сигнали за фенерче

chitanka.info

Звездите мигат миг след миг —

сигнали пращат, след което

светулките на свой език

примигват им, че е прието.

И аз във нощната тъма

изпращам мигащи сигнали

с фенерчето си от дома.

Ще ме познаят ли? Едва ли.

Не зная шифъра добре,

наслука моят фар блещука.

Дано все някой разбере,

че значи туй: „И аз съм тука!“…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.